A NETFLIX SOROZATA
Végre megtaláltam.
Pontosan mit is?
A tökéletes házat.
Hol?
Malibun.
Nem tökéletes, ha messze van az otthonodtól.
Most már Los Angelesben élek.
Mennyibe kerül?
Olcsóbb, mint az előző.
De ha nem fizetem ki ma az előleget,
Michael Douglasnek adják.
Kinek?
Ne már, apa! A színésznek!
Ő is meg akarja venni. Gyorsan kell cselekednünk.
Ez a legszebb ház, amit valaha láttam.
És ha már a tökéletességről van szó, szeretnék bemutatni neked valakit.
Egy lányt.
Nekem szánod?
Nem.
Ő az enyém. Nagyon különleges.
Ha jövő héten elviszem Londonba, lenne időd találkozni vele?
Persze.
Oké. Elküldöd értünk a magánrepülőt?
Megőrültél? Los Angelesbe?
Költsünk ötvenezret üzemanyagra?
Bízz bennem!
Megéri.
Ez itt a Monarchia – Döntsön a nemzet!,
a legnagyobb élő vitaműsor a televíziózás történetében.
Jó estét! Ugyanarról beszél az egész ország.
Erről a műsorról, és az ön szerepéről a monarchia jövőjében.
Ezt a két telefonszámot végig láthatják a képernyőn.
A kérdés: Kell nekünk a monarchia?
Ne feledjék, összesen 14 000 vonalunk van,
és hívhatók egészen a tízórás hírekig.
Azért született ez a műsor,
mert lehetséges, hogy III. Károly hamarosan trónra lép.
Meg fogja osztani az országot…
Nemmel szavazott a monarchiára.
…a következő államfőt.
A jelenlegi közhangulat szerint…
Nemmel szavazott a monarchiára.
A helyzet az, hogy a Windsor-ház költségei…
Nemmel szavazott a monarchiára.
…csillagászati összegek.
Jobb lenne, ha a Windsorok…
Nemmel szavazott a monarchiára.
…és mi választanánk meg az államfőt…
Nemmel szavazott…
Nemmel…
Nemmel szavazott…
Megéri költeni rájuk?
Én úgy vélem…
Nemmel…
…szürkébb lenne az ország a királyi család nélkül.
Mert az ország lakói szívesebben lennének polgárok alattvalók helyett.
Nemmel szavazott…
Nemmel szavazott a monarchiára.
Ha örülnének Károly királynak és Kamilla királynénak…
Nemmel szavazott…
Ha nem, tartsák fel a piros kártyát!
Egyértelmű „nem”-nek tűnik.
A királyi botrányok ártottak az ország hírnevének?
A túlnyomó többség szerint igen.
Végül szeretnénk, ha a közönség arról szavazna,
maradjon-e a monarchia…
Nemmel szavazott…
Ha nem, tartsák fel a piros lapot!
LESZERELVE
Boldog szülinapot
Boldog szülinapot, Lilibet
Boldog szülinapot
Szép volt!
Egyetlen fújással sikerült!
Kívánj!
- Ezt tőled kapom? - Igen.
- Mik ezek? - Mi az?
Nézd! Pont erre volt szükségem!
Én esküszöm rá, Lilibet.
Nagyon praktikus.
Mutasd!
Én festettem. A Huna Mill, John O'Groats mellett.
- Igen. - Jó. Nagyon jó lett.
- Köszönöm. - Csodálatos.
A legjobbat hagytam utoljára, anyu.
- Ez jó lesz. - Nézzük, mi van benne!
Mi ez?
Ez egy…
Ezt nyomd meg. Nézd!
- Ez szörnyen vicces. - Zseniális!
Tetszik?
Egyszerűen fergeteges.
- Szerintem tedd az ágyad fölé. - Mindig tőled kapom a legjobb ajándékot.
- Nagyon jó. Klassz, nem? - Igen.
- Nyertél valamit a héten? - Semmit.
Gondolom, egyikőtök sem nézte a tévében a vitát a monarchiáról?
Istenem, borzalmas volt.
Én már aludtam.
Elkezdtem, és amikor láttam, hogy nekünk kedvez, kikapcsoltam.
Nekünk kedvez?
Én nem így láttam.
Megéri költeni a királyi családra? A közönség fele nemmel válaszolt.
Nevezzenek meg három hasznos dolgot, ami a királyi családhoz köthető!
83% nem tudott.
Szeretnének népszavazást a monarchia jövőjéről?
70% igennel felelt.
Ki szeretné III. Károly királyt?
100%-uk nemmel felelt.
Szégyelljétek magatokat! Micsoda pimaszság!
- Most, hogy közelegnek a választások… - Mit jósolnak a felmérések?
Elsöprő győzelmet Mr. Blairnek és a Munkáspártnak.
Nyugodtan kijelenthetjük, hogy nagy változások jönnek.
Apropó nagy változások, mihez kezdjünk Hongkonggal?
A nagy kínai habzsolással?
- Nagyi! - Ugye rosszul értettem?
Miért? Hongkong a miénk. A kínaiak bekebelezik.
Visszaveszik.
Fülöp és én Kanadában leszünk aznap.
Azt javasolják, hogy menjen helyettünk Károly Hongkongba.
Egyértelműen Hongkong a fontosabb esemény. Nem kéne ott lenned? Uralkodóként?
Egy uralkodó mégsem ünnepelheti egy gyarmat felszabadulását.
Méltatlan lenne.
Mintha elmennél egy hajdani szerelmed esküvőjére,
és igyekeznél jó képet vágni hozzá.
Nekem volt szerencsém.
Menj csak Kanadába, drágám!
Hongkongot bízd Károlyra!
Szia!
Úristen!
Ugye?
Kelly, ő itt G4.
G4, bemutatom Kellyt.
Azt állítja,
fogalma sem volt róla, hogy a férje eközben bankot rabolt?
Nem. Valószínűleg épp vásároltam vagy ebédeltem valahol.
Ezt szokták csinálni a magamfajta nők.
Nyugodtan mondd az utolsó sort szexibben. Halljuk újra!
Rendben.
Nem.
Megmondtam.
Valószínűleg épp vásároltam vagy ebédeltem.
Ezt szokták csinálni a magamfajta nők.
Mrs. Farnham, fogalmam sincs, mit csinálnak az olyan nők, mint ön.
De a férje 15 évet fog ülni.
Várj! Ekkor mit érzek?
Dühös. Elege van, hogy folyton elárulják.
- Izzik a dühtől, amikor megszólal. - Oké.
Elegem van belőle, hogy senkinek sem kellek!
Biztos, hogy kapkodnak egy ilyen gyönyörű nő után.
Nem is ez a szöveg!
Rögtönöztem egyet.
De tényleg így érzi.
A karakter?
Vagy te?
Szerintem jó építészeket választottunk. Vajon apád tényleg ki fogja fizeti?
Remélem.
De nehéz megjósolni.
Min fog múlni?
Hogy kedvel-e téged.
Jó nagy a nyomás.
De kedvelni fog.
Miért ne kedvelne?
Azt mondtad, a skandináv lányokat kedveli.
Lehetsz skandináv.
Kentuckyból jöttem.
De lehetnél.
Három napot kérnek, az utazást is beleszámolva.
Hongkong messze van ahhoz, hogy három napra menjek.
Kivéve, ha Mrs. Parker Bowles és én összekapcsoljuk egy rövid nyaralással.
A Britannián.
Ez lesz az utolsó útja.
Meghívhatnánk pár barátot.
Bízza csak rám, uram!
Ez jó lehetőség lehetne arra is, hogy találkozzak Mr. Blairrel.
Ő miért látogatna Hongkongba?
- Brit miniszterelnökként. - Előbb győznie kell a választásokon.
Tudom, de csak az a kérdés, mekkora fölénnyel fog győzni.
Igaz.
Mindig is úgy gondoltam, gyümölcsöző szövetség lehetne önök között.
Két hasonló korú férfi.
Elkötelezettek és változásra vágynak.
Beszélek az embereivel.
Négyes asztal. Két homársaláta, egy bárány hátszín, egy csirke suprême.
Igen, séf!
Felszolgálót kérek! 16-os asztal!
- Uram! Hölgyem! - Köszönöm.
- Lazac. - Szuper. Köszönöm.
És a steak.
Szóval? Mit gondolsz?
Aranyos.
Ugye?
Nem elég, ha csak keféltek?
Mégis mit mondjak?
Mondjuk azt, hogy örülsz nekem?
De nem örülök, se neked, se magam miatt.
Rossz jel, hogy arabul beszélnek egymással?
Nem, folyton ezt csinálják.
Nem zavar?
Mármint egy kissé udvariatlan.
Hozzá lehet szokni.
Találkoztál a családjával?
Persze. Jó családból származik.
De van pénzük? Egyenrangúak velünk?
Óvatosnak kell lennünk.
Te beszélsz arabul?
Az én koromban nehéz.
És egyébként is…
legtöbbször anélkül is tudod, mit mondanak, hogy beszélnéd a nyelvet.
És mi van a házzal Malibában?
Malibuban.
Malibu, Maliba… Tízmillió dollárt fizetünk érte.
Fogadjunk, ő választotta.
Nem. Igazából együtt választottuk.
És mi ez a sok kézfertőtlenítés?
Ehhez is hozzászoksz majd.
Én szeretem, ha egy férfinak tiszta a keze.
Te nem?
És minden fillért visszafizetek.
Hogyan?
A pénzből, amit a filmjeimmel keresek.
Már nyertem neked egy Oscárt.
Nyerek még egyet.
Kérlek, ne nevettess!
A vállalatod egy vicc.
Kudarcot kudarcra halmoztok, és én finanszírozom az egészet.
Valahányszor rendes munkát ajánlok neked, visszautasítasz, és csalódást okozol.
Az egyetlen, amihez mindig is volt érzéked, az a nők.
Szóval azt gondoltam, hátha megütötted a főnyereményt ezen a téren.
Ehelyett idehozol egy bikinimodellt, és elvárod, hogy büszke legyek?
Nem. Azt vártam, hogy örülni fogsz, hogy megtaláltam mellette a boldogságot.
Az kellene boldoggá tegyen, hogy büszkévé teszed apádat.
Az kellene boldoggá tegyen, ha méltó vagy az Al-Fayed névre.
Jót beszélgettek?
Igen.
Jól vagy, bébi?
Erre ráhibáztál.
„Bébi.”
Utoljára 1974-ben nyertek választást, és most elsöprő többséggel.
Semmi sem halványíthatja el a Munkáspárt óriási győzelmét.
Négymillióval több szavazatot kaptak a konzervatívoknál.
Ez most Tony Blair pillanata.
Ezt mindenki tudja.
Köszönöm. Rendben.
Új hajnalra ébredtünk, nem igaz?
Megnyertük a választást Új Munkáspártként,
és Új Munkáspártként fogunk kormányozni.
Az ezredforduló felé közeledve
lehetőségünk van megváltoztatni Nagy-Britanniát.
ÚJ MUNKÁSPÁRT ÚJ KORMÁNY
Különös dolog…
mekkora önámításra képes az ember.
A közvélemény-kutatások ellenére
úgy éreztem, van esélyem győzni.
Ehelyett a pártom sosem szenvedett még ekkora vereséget.
Remélem, a történelemkönyvek elnézőbben ítélik meg az elnökségem a választóknál.
Bármit is mondjanak a történészek,
ön mindig előkelő helyen fog szerepelni a személyes miniszterelnöki listámon.
Nagyon is.
Hiányozni fog a nyugodt, őszinte, megbízható jelenléte.
És különösen hálás vagyok, hogy segített a walesiekkel.
Még mindig frusztrál, hogy nem tudtam megoldani a királyi jacht ügyét.
És úgy tudom, a Munkáspárt továbbra is szeretné kivonni a forgalomból.
Igen.
Elképzelhető, hogy elsöprő győzelme nagylelkűvé teszi Mr. Blairt.
Megpróbálhatok intézkedni titkos csatornákon keresztül,
hátha sikerül rávenni a kormányát, hogy végül tartsák meg.
Ez rengeteget jelentene.
Mit gondol róla?
Mr. Blairről?
Nem kellett volna megkérdeznem.
Nos, gyakran illetik azzal a kritikával,
hogy vezetői stílusánál a látszat győzedelmeskedik a tartalom felett.
Sokat emlegetik a korát is.
Negyvenhárom éves, megnéztem.
A legfiatalabb miniszterelnök Lord Liverpool 1812-es megválasztása óta.
Kritika ide vagy oda, az eredményei elvitathatatlanok.
Kiszabadította pártját a szakszervezetek szorításából,
és újra megválaszthatóvá tette, ami nem kis teljesítmény.
És ráérzett az uralkodó közhangulatra, ami nekem nyilvánvalóan nem sikerült.
Meglátjuk.
Egy igazi államférfi nem csak a hivatali idejében az.
És még ön is fiatal.
Felség!
Egy pillanat, drágám.
Gratulálok!
Köszönöm, John.
Különös hivatás ez.
Egy nap még miniszterelnök vagy, kétségkívül a leg…
vagyis a második legfontosabb ember az országban,
másnap pedig elveszíted az állásod, az autód, és el kell hagynod az otthonod.
Mindezt még ebéd előtt.
Hagytam neked egy üzenetet…
az asztalodon.
Sok sikert!
BLAIR ELSÖPRŐ GYŐZELMET ARATOTT
EZ EGY REMEK MUNKA. ÉLVEZD KI!
A miniszterelnök, felség.
- Felség! - Miniszterelnök úr!
Eljött ma hozzám az új miniszterelnök.
Hogy telnek az első napok?
Némi udvarias csevegés után szóba hoztam a Britanniát,
remélve, hogy utolsó pillanatban megkegyelmez neki,
és előállt egy új ötlettel.
Egy vadonatúj jacht, amit nem a kormány fizet.
- Tessék? - Akkor ki?
Magánfinanszírozásból.
Körülbelül 65 millió font értékben.
Ami azt jelenti, hogy…
…a jacht tulajdonosa egy magánszemély vagy cég lenne,
és a kormány kibérelné, amikor a királyi család igényt tart rá.
Szóval kikölcsönöznénk?
Mint az Avisnél.
Igazából ez nem olyan ritka.
A kereskedelmi világban
ez történik a hajózási konténerekkel és olajszállító hajókkal.
A Britannia nem hajózási konténer.
Hanem egy királyi jacht,
és édesanyádat szimbolizálja.
Végül is mit javasolnak?
„Britannia, a királynő jachtja, a McVities kekszgyár támogatásával.”
Ez díszelegjen az oldalán?
Azt javasolják, felejtsük el a Britanniát.
Új neve lenne.
Folytasd!
Új-Britannia.
Nekem tetszik.
Nem ez volt Blair politikai szlogenje?
- De igen. - Ugyan már!
Legközelebb már Blair fog vigyorogni az oldalán, egy nagy piros kokárdával.
Azt mondtam, ha ezek a feltételek, akkor inkább vonják ki a forgalomból.
Szóval így lesz.
Károly hongkongi útja lesz az utolsó hivatalos útja.
Negyvenhárom évnyi szolgálat
és több mint egymillió tengeri mérföld után a világ körül…
a királyi jacht nyugdíjba vonul.
Először láttam ennyire tisztán.
Hogy mennyire megviselte az elmúlt pár év.
És a fájdalmat vagy gyászt, amelyet nem is a királyi jacht
vagy a hozzá kötődő emlékek, hanem önmaga miatt érzett.
És az általa képviselt intézmény iránt.
Mintha őt vonnák ki a forgalomból.
Ebben az esetben készen kell állnia.
És az országnak is arra, hogy ön jelenti a jövőt.
Ezért átnéztem az útitervet,
és találtam némi időt,
amikor találkozhat négyszemközt a miniszterelnökkel a jachton.
És bejelöltem egy-két részt a beszédben,
amit a Buckingham-palota küldött a búcsúrendezvényre,
ahol némileg átírhatnánk.
Hogy belecsempésszük a stílusát.
Az egyetlen, amit nem sikerült módosítani…
az a business osztályra szóló jegye.
A politikusok, Robin Cook külügyminiszter,
Douglas Hurd volt külügyminiszter és Edward Heath volt miniszterelnök
mind első osztályon utaznak.
A trónörökös pedig business osztályon?
Attól tartok.
Ez mindent elmond, nem?
Nagyon bátornak kell lenned.
De ígérem, túl fogod élni.
IZGALMAS JÖVŐ
- Beszélek vele. - Nem kérlek rá.
Tessék!
Rettentő izgalmas olyan pozícióba kerülni, ahol lehetőség van erre.
Károly herceg ma Hongkongba repült.
Elkezdődött a visszaszámlálás az átadáshoz.
Robin Cook külügyminiszter kritizálta Kína tervét,
hogy rögtön bevonuljanak a seregeikkel.
Dodi felhívott ma.
Elmondta, hogy kifizette a foglalót a malibui házra.
Remek.
Örülj neki!
És ha tényleg megkéri a lány kezét?
Akkor szervezünk neki egy csodálatos esküvőt.
Párizsban.
A Ritzben lesz a fogadás.
Vagy Skóciában. A kastélyodban.
Az elsőszülött fiam egy modellt vesz feleségül.
Én sem voltam több.
Sokkal több voltál egy modellnél.
Egy előkelő úrinő voltál.
Kissé lehangolt vagyok. Nem akarom elrontani az estéjüket.
Azzal rontja el, ha nem csatlakozik hozzánk.
Csak egyetlen fogásra!
Húsz perc.
Rendben.
Azt hittem, a válás után boldog és mosolygós leszek,
de komorabb vagyok, mint valaha.
Közeleg Camilla 50. születésnapja. Károly hatalmas partit szervez neki.
Nem akarok az országban lenni.
Hová menjek?
Szerettem volna elvinni a fiúkat Amerikába nyaralni,
de biztonsági okokból megtiltották.
Miért nem jön el velünk Saint-Tropez-ba?
Kérem!
Nem akarom ezzel terhelni önöket.
Tűnés! Kifelé! Nyomás, tűnjenek innen!
Gyerünk! Tűnjenek el innen!
A testőreim a különleges erőknél dolgoztak, szóval nem lesz gond.
A fiúknak lesznek ott motorcsónakok, jet skik,
filmek, hamburger és sült krumpli.
Önt várja a napsütés, vásárolgatás
és egy hatalmas, új jacht.
Egy helikopter és egy repülő, ami elhozza.
Azt fogja gondolni, hogy az egész nagyon egyiptomi és közönséges.
De imádni fogja.
Szóval?
Megígéri, hogy megfontolja?
Kormányzó úr, miniszterelnök úr, hölgyeim és uraim!
A királynő megkért, hogy olvassam fel a következő üzenetet.
Öt óra múlva leeresztik a brit lobogót.
Kína zászlaja lebeg majd Hongkong felett…
és több mint 150 év után kikerül a brit fennhatóság alól.
Új jövő vár Hongkong lakóira.
A régi bizonyosságoknak búcsút intünk,
és remélem, Hongkong egyedi karaktere és szelleme
példaként szolgál majd a világnak a függetlenségre és a fejlődésre.
Erős identitástudat jellemzi…
és mély elköteleződés saját szokásaik iránt.
Ezek jelentik a motorját Hongkong látványos sikereinek.
A szabadságjogok megőrzésével
nem csupán az emberek életmódját védjük.
Arra biztatjuk a világot, hogy tanuljon a példájukból.
Sikeres átállást kívánok mindenkinek,
és virágzó és békés jövőt.
A miniszterelnök, fenség.
Nagyon hálás vagyok, hogy időt szakított erre.
Fenség!
Odanézzenek!
Az első miniszterelnök, aki a királynő fia lehetne.
Winston Churchill,
aki sokszor ült abban a fotelben, a nagyapja lehetett volna.
Anthony Eden és Harold Macmillan az apja.
Wilson és Heath a férje.
Mrs. Thatcher az ikertestvére.
És ön a fia lehetne.
Tehát ha úgy vesszük, mi ketten lehetnénk…
- Testvérek. - Igen.
Két egyidős férfi, egy generációból. És remélhetőleg hasonló gondolkodásmóddal.
Szeretném elmondani, hogy ha a jachtról szeretne beszélni,
bevallom, szörnyen érzem magam, főleg most, hogy körbevezettek benne.
Miért?
- Nos, én… - Kérem!
Nem voltam rá felkészülve, mennyire lenyűgöző.
És hogy elönti az embert a hagyománytisztelet,
amint a fedélzetére lép, és…
- Szinte már bánom a döntésemet. - Hogy megszabadulna tőle?
Tényleg?
Én épp az ellenkezőjét érzem.
Az ügy, ami miatt Hongkongba jöttünk,
világossá tette, hogy nincs értelme a múltba kapaszkodni.
A jövő miatt kell izgatottnak lennünk.
Csodás példát mutatott a pártjával.
Egy régi, rozsdás szocialista traktorból
csillogó, modern sportkocsit varázsolt.
- A nép legnagyobb lelkesedésére. - Remélem.
Nem kéne ezt mondanom, de…
A királyi családra is ráférne a felújítás.
Nemcsak a méretét és költségeit nézve, habár ezek is jelentősek, de…
a hozzáállás tekintetében is.
A szüleim makacsul ragaszkodnak a konvenciókhoz,
például azzal kapcsolatban, hogyan kellene élnem az életem.
Válások és második házasságok előfordulnak.
És manapság sokakat érintenek.
Ön megérti ezt.
Jobban érti a közhangulatot, mint bárki.
Nem gondolja, hogy jobban örülnének egy boldog, újraházasodott hercegnek
egy boldogtalan, nőtlen herceg helyett?
Teljesen ledöbbentett a szónoklata.
Gyakorlatilag az anyja ellen érvelt.
De részben együttérzek vele.
Egy kivételes férfi számára nehéz lehet walesi hercegnek lenni.
Kivételes?
Igen, tele energiával és értelemmel.
Lelkiismerettel, dobogó szívvel,
és őszinte tettvággyal a változás érdekében.
Ez a jachtra is igaz. Akármilyen lenyűgöző,
már több mint egymillió mérföldet megtett.
A dicsősége a múlté. Ma már nem alkalmas a feladatára.
Természetesen mélyen tisztelem a királynő tanácsadóit,
de legyünk őszinték, a többségük már tisztes kort megélt.
És bizonyos dolgokat nem hajlandók figyelembe venni.
Ha meg akarjuk őrizni a Korona legjobb vonásait,
akkor talán össze kell fognia két modern, haladó gondolkodású férfinak,
hogy megvédhessük…
nemcsak a monarchia jövője, de…
trónörökösként az én jövőmet is.
Egy rendszerben ragadni, ami arra ítél, hogy senki maradj.
Tehetetlenül.
„…és a busmanok vezetője rátapadt a férfira,
mintha joga lenne hozzá, de hamarosan jött egy látványos fordulat.”
Ez isteni!
Mintha örökre az ellenzékben ragadnék.
Eltelt így 18 év. Épp elég rossz volt.
Ő már 50 évet töltött így.
Nem lehet könnyű úgy élni, hogy anyád dönt arról,
kit vehetsz el és kit nem.
Képzeld el, ha anyád megvétózott volna engem!
Nem merte volna.
Új hajnal virradt Hongkongra egy új katonai erő hírnökeként.
A Kínai Népi Felszabadító Hadsereg csapatai
átgurultak a határon egy békés megszállás keretében.
Azonban a páncélozott harckocsik látványa
nyugtalanságot keltett bizonyos városrészekben.
A Hongkong-szigeten található Walesei Herceg Kaszárnya volt
a brit katonai főhadiszállás tegnap éjfélig.
De többé már nem.
Ma kifürkészhetetlen kínai őrszemekkel találják szemben magukat…
Felség!
…hazafelé tartva a hosszú éjszakai tivornyáról.
A kínai hadsereg megérkezett…
Beszámolnék néhány apróságról.
A walesi hercegnő engedélyt kért,
hogy elvihesse a hercegeket nyaralni Dél-Franciaországba,
Mohamed Al-Fayed vendégeként.
Üzenjük meg, hogy ellenzi?
Szívem szerint ezt tenném,
de idén Diana viszi vakációzni a fúkat.
Az elvált pároknál állítólag így néz ki a gyermeknevelés.
Szóval nem szólhatok bele.
Értem.
Ez volt az első apróság? Felkészülök lelkileg a többire.
A walesi herceg…
Folytassa!
…tudomásunk szerint négyszemközt tárgyalt a miniszterelnökkel,
mialatt Hongkongban volt,
és mielőtt nyaralni indult Mrs. Parker Bowlesszal és barátaikkal
a királyi jachton.
Vettem a bátorságot, és írtam egy közleménytervezetet,
amely tisztázza, hogy a nyaralás költségeit a herceg állta.
De ez nem érinti a megbeszélést a miniszterelnökkel.
Mit gondol, miről beszéltek?
Az állítólagos ürügy szerint Nagy-Britannia jövőjéről a térségben.
Megkérné a walesi herceget, hogy jöjjön el hozzám, amint tud?
Hogyne.
És mielőtt kivonják a forgalomból,
mit gondol, elbúcsúzhatnék személyesen a Britanniától?
Természetesen.
Máris intézkedem.
Fenség!
A walesi herceg, felség!
Anyu!
Milyen volt Kanada?
Csodálatos, köszönöm.
Egy csepp eső sem esett.
Az esőt én kaptam. Majdnem elmosta a beszédemet.
Az én beszédemet.
Remélem, nem rontotta el a nyaralásodat. Hol is voltatok?
Manilán és a Paracel-szigeteken.
Meglepve értesültem a vakációdról.
És hogy a királyi jachtot megfelelő helyszínnek gondoltad
az afférodhoz Mrs. Parker Bowlesszal.
Az afféromhoz, anya? Nőtlen férfi vagyok.
Elvált férfi, akinek még él a felesége.
Már megint itt tartunk?
Camillával érett, szabad felnőttek vagyunk.
- Inkább szabados. - Akik boldoggá teszik egymást.
Ezt nem kétlem.
De nem illene megkérdezned magadtól,
hogy mi jó származhat ebből, ha a közvélemény ennyire ellenzi?
Ez őrület!
Egyetértek.
Diana éveken keresztül kiteregette a szennyest.
Folyamatosan botrányt okozott, megpróbálva tönkretenni minket.
Ezalatt Camilla mindvégig
a diszkréció, tisztesség és méltóság mintaképe maradt.
És te mégis a legmélyebb elutasítással fordulsz felé.
A miniszterelnök…
Ó, igen, a miniszterelnök.
…egy fiatalember, aki jobban érti a népet, mint bárki,
és azt mondta, jobb szeretnének egy boldog trónörököst,
akinek a magánélete az ő világukat tükrözi.
Nem nyitnék vitát Mr. Blairről, sem arról, jobban érti-e a népet, mint én.
Szerintem igen.
De tisztázzuk, hogy az egyetlen személy a családban,
aki közvetlen kapcsolatban állhat a miniszterelnökkel, az az uralkodó.
- Aki egy nap én leszek. - De még nem.
Mikor?
Ezt te tudod a legjobban,
mert, ha Isten is úgy akarja, te is esküt teszel majd.
Ez a pozíció egy életre szól.
Remélhetőleg még mindig létezik majd az intézmény.
Nem az én viselkedésem fenyegeti a túlélését.
Valóban?
Nem az én uralkodásom alatt tört meg végképp a tekintélye.
Egy országos tévéműsorban csúnyán gúnyt űztek belőlünk.
Tudomásom szerint a szavazás nagyon is nekünk kedvezett.
Neked már kevésbé.
Hongkongban láttam, milyen könnyű megszabadulni tőlünk.
Átnevezik az épületeket. Eltüntetik az arcod a bélyegekről.
150 év a Korona fennhatósága alatt, mégis villámgyorsan hátat fordítottak.
Ez történik, ha nem haladunk a korral.
Nem hibáztathatunk azért, hogy sokáig élsz.
Köszönöm.
De be kell látnod, hogy az értékrended Mária királynétól ered.
Igen. Büszkén vállalom.
Az övé Viktória királynőtől.
Erre is büszke vagyok.
Én csak aggódom, anya, hogy…
ha tovább ragaszkodunk
a Viktória korabeli eszmékhez arról, milyen kellene legyen a monarchia…
a világ elhalad mellettünk.
És azoknak, akik téged követnek…
nem marad semmijük.
Felség!
BRITANNIA, A KIRÁLYI JACHT
KIRÁLYI LÁTOGATÁS SIERRA LEONE
Felség!
SZENT ILONA-SZIGET 1987
GHÁNA 1959
AUSZTRÁLIA 1963
KIRÁLYI LÁTOGATÁS 1963
Szeretlek!
A feliratot fordította: Kiss Orsolya